Fokassøylen

Fokassøylen er en søyle på Forum Romanum i Roma. Den står foran Rostraen og er reist til minne om den bysantinske keiser Fokas 1. august 608 e.Kr. Den er den siste tilføyelse til Forum Romanum. Beskrivelse Den kannelerte korintiske søyle er 13,6 m høy og plassert på en sokkel av hvit marmor, og den er muligvis utført allerede i det 2. århundre f.Kr. Det kvadratiske murstensfundament var opprinneligt ikke synlig, men ble gravd fri i forbindelse med utgravninger på 1800-tallet av brolegningen fra Augustus' tid. På langsiden av Basilica Iulia var det blitt reist en rekke æredkolonner på høye baser. Tre av Forums sider var på slik måte avgrenset av høye søyler. Fokaskolonnen, som er en større av dem, er strategisk plassert i linje med Argiletum, den antikke gate som frs keiserforaene munner mellom Curia Iulia og Basilica Aemilia. Den eksakte anledning til denne æresbevisning er ukjent, selv om Fokas formelt hadde donert Pantheon til pave Bonifatius IV, som innviet den til alle hellige martyrer. Han kom til Roma i 608. Ovenpå søylens kapitél lot Smaragdus, eksark av Ravenna, oppstille en «blendende» forgylt statue av Fokas. Men den stod der ikke så lenge: Allerede i oktober 610 ble Fokas, selv tronraner av ringe herkomst, forrådt og tatt til fange, torturert, myrdet og sønderlemmet, og hans statuer ble ødelagt overalt. Det er mer sannsynlig at den forgylte statue var et symbol på den keiserlige suverenitet over Roma enn at den viste pavens takknemlighet. Den var snarere Smaragdus' personligte uttrykk for takknemlighet mot keiseren: Smaragdus var blitt hentet tilbake fra en langvarig landsforvisning og stod i gjeld for gjeninnsettelsen i Ravenna. Søylen ble gjenbrukt fra den opprinnelige anvendelse som basis for en statue innviet til keiser Diokletian. Søylen er bevart på den plass hvor den ble brukt til ære for Fokas. Dens isolerte, frittstående plassering mellom ruinene har alltid gjort den til et kjennemerke på Forum, og den opptrer ofte på vedutamalerier og stikk. Terrengets hevning på grunn av påfylte kulturlag hadde fullstendig begravd sokkelen i midten av 1700-tallet, da Giuseppe Vasi og Giambattista Piranesi utførte kobberstikk og raderinger av søylen. Sokkelens opprinnelige inskripsjon Ved arkeologiske utgravninger i 1813 kom sokkelen opp i dagen. Inskripsjonen, som er en hyllning til Fokas, lyder: OPTIMO CLEMENTISSIMO PIISSIMOQVE PRINCIPI DOMINO N. FOCAE IMPERATORI PERPETVO A DO CORONATO TRIVMPHATORI SEMPER AVGVSTO SMARAGDVS EXPRAEPOS. SACRI PALATII AC PATRICIVS ET EXARCHVS ITALIAE DEVOTVS EIVS CLEMENTIAE PRO INNVMERABILIBVS PIETATIS EIVS BENEFICIIS ET PRO QVIETE PROCVRATA ITAL. AC CONSERVATA LIBERTATE HANC STATVAM MAJESTATIS EIVS AVRI SPLENDORE FULGENTEM HVIC SVBLIMI COLVMNAE AD PERENNEM IPSIVS GLORIAM IMPOSVIT AC DEDICAVIT DIE PRIMA MENSIS AVGVSTI INDICT. VND. PC. PIETATIS EIVS ANNO QVINTO. Referanser Eksterne lenker René Seindal: "The Column of Phocas" Arkivert 5. mars 2016 hos Wayback Machine. Encyclopaedia Romana: "Column of Phocas" Christian Hülsen (1906): The Roman Forum: Its History and Its Monuments ("The Column of Phocas")